b'\n_START_ARTICLE_\nZakonska zveza\n_START_SECTION_\nSklenitev zakonske zveze\n_START_PARAGRAPH_\nZakonska zveza se sklene s poroko, ki je pomenljiv dru\xc5\xbebeni obred z obiljem vzporednih tradicij. Tako obredje je konzervativno, arhai\xc4\x8dno in po mnenju mnogih tudi paternalisti\xc4\x8dno. Feministi\xc4\x8dna gibanja ozna\xc4\x8dujejo te\xc5\xbeave s tradicijami, prav tak\xc5\xa1ne zaplete se vidijo tudi pri lai\xc4\x8dnosti dr\xc5\xbeave. Cerkev je bila v 18. stoletju mo\xc4\x8dno lo\xc4\x8dena od dr\xc5\xbeave oziroma oblasti. Obredja odraslosti pa so \xc5\xa1e vedno izredno pomembna in marsikje klju\xc4\x8dna. Dr\xc5\xbeava tako ozna\xc4\x8duje dru\xc5\xbeinsko pravo, obredja, odgovornosti in pravice tako zakoncev, dru\xc5\xbeinskih \xc4\x8dlanov in otrok, posvojitev, rejni\xc5\xa1tva in skrbni\xc5\xa1tva, ureditev materinskih in o\xc4\x8detovstva. Zakonska zveza je bila ustavna pravna pomo\xc4\x8d pri urejanju dru\xc5\xbeinskih razmerij, saj jasno dolo\xc4\x8da odgovornosti za otroka ne glede ne morebitne zaplete med zakonskimi partnerji. Ugotavljanje o\xc4\x8detovstva je bila posledica hudih pritiskov dru\xc5\xbebe na zaplete z nezakonskimi otroki. Pritiski so bili v slovenski dru\xc5\xbebi izjemni, \xc5\xa1tevilo nezakonskih otrok v slovenskih mestah je bilo primerljivo zelo nizko, o\xc4\x8dete, ki ne skrbijo za nezakonske otroke, pa so ljudje praviloma javno grajali. Pomembna reforma dru\xc5\xbeinskega prava se je zgodila z dokazovanjem o\xc4\x8detovstva brez pomo\xc4\x8di pravne fikcije glede tega, \xc4\x8digav je otrok in kdo mora skrbeti zanj. Dokazovanje o\xc4\x8detovstva je zagotavljalo, da star\xc5\xa1 pod gro\xc5\xbenjo zaporne kazni mora zagotavljati pre\xc5\xbeivetje in oskrbo za svojega otroka._NEWLINE_Lai\xc4\x8dnost dr\xc5\xbeave in znanstvene spremembe so dosegle velike spremembe pri ureditvi in sociolo\xc5\xa1kih razmislekih o dru\xc5\xbebi. Ena pomembnej\xc5\xa1ih pomislekov glede teh sprememb se je dotikala tudi ritualizacije samih obredov. Zakonska zveza je ena pomembnej\xc5\xa1ih praznovanj posameznika v njegovem \xc5\xbeivljenju. Ob znatnem porastu razvez zakonskih zvez in pravnih zapletih, ki so se dotikale otrok v teh dru\xc5\xbeinah, je glede same narave poro\xc4\x8dnega obredja dru\xc5\xbebeni konsenz postal druga\xc4\x8den. Prizadevanje za zakonsko zvezo za tudi druga\xc4\x8dne skupine kot so heteroseksualni pari je postalo pomembno izhodi\xc5\xa1\xc4\x8de za razmi\xc5\xa1ljanje o sami naravi zakonske zveze. \xc4\x8cetudi so gibanja v mnogih podro\xc4\x8djih razvrednotila predpisano obredje, je obredje po sami pomenljivosti ostalo nujno. Ob vedno bolj zapoznelem staranju nekaterih mladih je postalo pomankljivo obredje \xc5\xa1e dodaten znak, da nekdo ni ali ne more biti odrasel ali potrjen kot enakovreden. Zakonska zveza je eden zadnjih obredov, ki osebo potrdi za vredno biti o\xc4\x8de ali mati._NEWLINE_Zakonska zveza ima tudi materialnopravne posledice, ki so v marsi\xc4\x8demu definirane kot \xc5\xbealjive, nespo\xc5\xa1tljive do \xc5\xbeensk. Tako dota kot drugi del obredja ozna\xc4\x8duje \xc5\xbeensko kot predmet kupa, poslovni posel, kjer jo o\xc4\x8de preda njenemu mo\xc5\xbeu v zameno za neko denarno vsoto, \xc5\xbeena je tako su\xc5\xbenja mo\xc5\xbeu. Po drugih tradicijah pa o\xc4\x8de preda h\xc4\x8der mo\xc5\xbeu in poleg h\xc4\x8dere ponudi mo\xc5\xbeu tudi neko premo\xc5\xbeenje (doto), ki je v spodbudo za pri\xc4\x8detek skupnega \xc5\xbeivljenja. Razlike so tudi glede tega, koliko stikov se pri\xc4\x8dakuje od poroke naprej z njeno prej\xc5\xa1njo dru\xc5\xbeino. Strokovno gre za razlikovanje med kogentnim in agnatnim sorodstvom._NEWLINE_Zakonska zveza je tudi obveza medsebojne podpore. \xc4\x8ce je zakonec nesposoben za delo, potrebuje nego in skrb, mu jo je njegov zakonec dol\xc5\xbean zagotavljati. Te in podobne odgovornosti zakonca imajo tako razumsko kot nerazumsko komponento, zato niso prave dol\xc5\xbenosti, a so postale zaradi za\xc5\xa1\xc4\x8dite neenakovrednega partnerja resna pravna pravica. Nezaposlena mati z otrokom ob razvezi lahko terja od partnerja tako pre\xc5\xbeivetje za sebe kot za svojega otroka, za katerega skrbi, \xc4\x8de ji ga je sodi\xc5\xa1\xc4\x8de dodelilo. Sodna oblast prevzema poleg centrov za socialno delo veliko odgovornosti glede ureditve medsebojnih razmerij po razvezi.\n_START_SECTION_\nPolitika, aktivizem, pravica do zakonske zveze\n_START_PARAGRAPH_\nOd osemdesetih naprej lai\xc4\x8dna dru\xc5\xbeba prevzema velik del javnega diskurza v Evropi, kar se \xc5\xa1e posebej jasno vidi od ru\xc5\xa1enja berlinskega zidu. Pravica do izra\xc5\xbeanja, kreativnosti, libertarnosti zavzema velik del poga\xc4\x8de razvoja postsocialisti\xc4\x8dnih dr\xc5\xbeav, ki se u\xc4\x8dijo tehnologij mno\xc5\xbei\xc4\x8dnih ob\xc4\x8dil in pri tem pridobijo tudi dohodke, ki v obdobju dr\xc5\xbeavne televizije niso bili dostopni ljudem, ki so sicer delovali v medijih. Ob sicer jasno izra\xc5\xbeenih eti\xc4\x8dnih polemikah glede novih tehnologij in konzervativnih stali\xc5\xa1\xc4\x8dih nekaterih dru\xc5\xbebenih in\xc5\xa1titucij, je uporaba novih tehnologij bila tudi politi\xc4\x8dna izjava za liberalizem. Liberalizem je tako zagovarjal mno\xc5\xbeico raznolikih zahodnih idej in tehnologij brez samorefleksije znotraj samih medijev, ki so finan\xc4\x8dno bili podprti za svoj liberalni pogled. Ena najbolj vizionarskih stali\xc5\xa1\xc4\x8d glede teh te\xc5\xbeav je pri\xc5\xa1la s Skandinavskega polotoka, ki je tedaj legalizirala istospolne zakonske zveze. Prizadevanje za strpnost skupnosti LGBT, njeni dogodki za promocijo in zagovor so tako vedno bolj usmerjeni k dru\xc5\xbebenem priznanju njihove zrelosti, trdnosti in sprejemljivosti, gibanje ima veliko podporo liberalne skupnosti, medtem, ko je konzervativni del javnosti zadr\xc5\xbean do zakonskih sprememb v podporo aktivistom. Povezovanje velikega vala tehnolo\xc5\xa1kih izbolj\xc5\xa1av z liberalnostjo politi\xc4\x8dnih delovanj je doslej delovalo brez ve\xc4\x8djih te\xc5\xbeav v razvitih dr\xc5\xbeavah, reforme dru\xc5\xbeinskega prava, ki ponujajo pravice istospolnim partnerjem pa so pomembno potrdile gibanjem LGBT. Politi\xc4\x8dna in pravna te\xc5\xbeava teh reform je v tem, da re\xc5\xa1ujejo vpra\xc5\xa1anja manj\xc5\xa1in, konzervativna gibanja pa se pri tem zana\xc5\xa1ajo na predsodke in na politi\xc4\x8dno anemijo. Politi\xc4\x8dno te zaplete v Evropi re\xc5\xa1uje sam ustroj Evropske unije, ki ob izredno liberalni zakonodaji Evropske unije dovoljuje izredno konzervativne stranke na nivoju dr\xc5\xbeav \xc4\x8dlanic, razlike med ureditvam pa re\xc5\xa1uje sodi\xc5\xa1\xc4\x8de s kaznovanjem kr\xc5\xa1itev \xc4\x8dlanic. Pretirana konzervativnost \xc4\x8dlanice je tako kaznovana v smislu oddaljevanja od tehnolo\xc5\xa1kih inovacij zaradi \xc5\xa1ibkega podpiranja liberalnih idej, kaznovana pa je tudi s pla\xc4\x8devanjem kr\xc5\xa1itev, ki so prehude, nesorazmerne in sodno nevzdr\xc5\xbene.\n_START_SECTION_\nPoroka in zdravje\n_START_PARAGRAPH_\nZakonska zveza kot tudi temu podobna razmerja dolgotrajne narave izkazujejo vpliv tudi na samo zdravje, \xc5\xa1e posebej poro\xc4\x8denih mo\xc5\xa1kih. Tak\xc5\xa1ni vplivi se vidijo tako pri rakavih obolenjih, sr\xc4\x8dnih kapeh in kirur\xc5\xa1kih posegih._NEWLINE_Socialne vezi vna\xc5\xa1ajo ob\xc4\x8dutek identitete, namena, pripada in podpore, kar pomaga tako pri premagovanju stresa kot okrevanju._NEWLINE_O prednostih istospolnih zvez ni bilo opravljenih nobenih raziskav.'